Folketing
2002-01-08

Jamen spørgsmålet er stadig væk: Hvorfor? Jeg synes da, det er utroligt. Altså det her er en politisk forsamling, det er en politisk sal, vi fører politiske diskussioner, og jeg efterlyser et politisk svar. Hvorfor vil regeringen ikke have, at forældre til børn under 18 år bliver underrettet om, hvad deres børn render og arbejder med? Hvis det er det, der fremgår af lovforslaget, er det da et fuldstændig enkelt politisk spørgsmål, som man kan forholde sig politisk til. Jeg kunne da også godt tænke mig at høre ordførere fra Venstre, De Konservative og Dansk Folkeparti om det her spørgsmål. Det ville da være relevant. Eller er det eneste, man har at sige: Vi implementerer bare det, der kommer fra EU, og så tænker vi i øvrigt ikke selv?